proxectonos/corpus_dominio_legal_administrativo_tmp huggingface dataset:
29/08/2017 | Administración LocalMunicipal
Laxe
Aprobación definitiva expediente de modificación de créditos 8/2017

Quedando definitivamente aprobado o expediente de modificación de créditos número 8/17, dentro do vixente orzamento municipal do exercizo 2015 prorrogado para 2017, aprobado polo Pleno da Corporación en sesión celebrada o día 14 de xullo de 2017, en cumprimento ao disposto no artigo 177.2 en relación co 169.3 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, faise público que dito expediente ascende á contía de cincuenta mil euros (50.000,00 euros), quedando, a día de hoxe, o resume por capítulos do estado de gastos da seguinte forma O que se fai público para xeral coñecemento e efectos. Laxe, 21 de agosto de 2017 O alcalde José Manuel Mouzo Castiñeira
29/08/2017 | Administración LocalMunicipal
Ames
Prórroga do prazo de presentación de solicitudes convocatoria de subvencións para promoción de festas populares 2017

En sesión de Xunta de Goberno Local de 24 de agosto de 2017 foi ampliado o prazo de presentación de solicitudes ao abeiro da convocatoria de subvencións para promoción de festas populares 2017. De conformidade co acordado, o novo prazo ampliado de presentación de solicitudes remata o día 12 de setembro de 2017. O que se fai publico para xeral coñecemento. Ames, 24 de agosto de 2017 O alcalde José Manuel Miñones Conde
29/08/2017 | Administración LocalMunicipal
Vimianzo
Formalización do contrato denominado “subministración de formigón para a brigada de obras municipal”

De conformidade co disposto no artigo 154 do Texto Refundido da Lei de Contratos do Sector Público, faise pública a formalización do seguinte contrato administrativo formalizado polo Concello de Vimianzo: Vimianzo, 22 de agosto de 2017 O alcalde, Manuel Antelo Pazos
29/08/2017 | Administración LocalMunicipal
A Coruña
Área de Emprego e Economía Social
Anuncio de licitación (As-49/2017)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-49/2017 2. Obxecto do contrato: Servizos complementarios para o funcionamento do Forum Metropolitano. Duranción: Catro anos prorrogables por dous máis 3. Tramitación: ordinaria. Procedemento: aberto suxeito a regulación harmonizada.4. Orzamento base de licitación: 150.000 € anuais (IVE incluido). 5. Garantía provisional: non se esixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se esixe.8. Presentación de proposicións: a) Prazo: Ata o día 2 de outubro de 2017. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 23 de agosto de 2017 Alberto Lema Suárez Tenente de Alcalde do Área de Emprego e Economía Social (Decreto de Delegación de 18 de abril de 2017)
29/08/2017 | Administración LocalMunicipal
Teo
Edicto de corrección de erros do anuncio de aprobación definitiva do orzamento municipal 2017

Polo que se fai constar que no anuncio publicado no Boletin Oficial da Provincia de data 23/08/2017 relativo á aprobación definitiva do Orzamento Municipal de 2017, se produciu un erro, xa que se indicou no mesmo a resolución dunha alegación contra o citado documento que nunca se produciu. Teo, 24 de agosto de 2017 O ALCALDE Rafael Sisto Edreira
29/08/2017 | Administración LocalMunicipal
Camariñas
Decreto da Alcaldía delegando funcións

Por ausentarme do termo municipal entre os día 25 de agosto e 8 de setembro de 2017, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data, ACORDO: PRIMEIRO. Delegar as funcións da Alcaldía, entre os día 25 de agosto e 8 de setembro de 2017, ambos incluídos, na 1ª tenente de alcalde, Dna. Madalina Mariana Sanchoyerto Grandell. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 24 de agosto de 2017 O Alcalde, Asdo.: Manuel Valeriano Alonso de León
29/08/2017 | Administración LocalMunicipal
A Coruña
Área de Facenda e Administración
Oficina Orzamentaria
Aprobación definitiva do expediente M4/2017 modificativo do orzamento de 2017

Anuncio Asunto: aprobación definitiva expediente M4/2017 O Excmo. Concello Pleno, en sesión extraordinaria celebrada o día 28 de xullo de 2017, aprobou inicialmente o expediente M4/2017 de concesión de créditos extraordinarios e modificación do Anexo de Investimentos no Orzamento de 2017. O expediente citado foi sometido a exposición pública para reclamacións durante o prazo de quince días, mediante anuncio publicado no BOP número 143, do 31 de xullo de 2017. Durante o citado prazo, non se presentaron reclamacións contra del, segundo resulta da certificación expedida polo Oficial Maior do Excmo. Concello da Coruña, polo que, de conformidade co disposto no art.169.1 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo en relación co 177 e ss. do propio texto legal, mediante Decreto do 25 de agosto de 2017 do Alcalde, adoptouse o acordo de considerar definitivamente aprobado o expediente M4/2017 e publicar o Orzamento, resumido por capítulos, no Boletín Oficial da Provincia, de acordo coas cifras resultantes do aludido expediente. Segundo o disposto no art.169.3, en relación co 177.2 e o 179.4, todos do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo (TRLRFL), e o 49 do RD 500/90, do 20 de abril, publícase o resumo por capítulos do Orzamento, incorporando as modificacións do devandito expediente M4/2017: Resumo por capítulos Estado de gastos Publícase para xeral coñecemento. Faise constar que contra a aprobación definitiva poderá interpoñerse directamente recurso contencioso-administrativo segundo o teor do establecido no artigo 171 do TRLRFL, que se presentará ante a Sala correspondente do Tribunal Superior de Xustiza de Galicia no prazo de dous meses. O prazo contarase dende o día seguinte ao da publicación deste anuncio. Poderá interpoñerse calquera outro recurso que se estime procedente. A Coruña, 25 de agosto de 2017 Concelleira de Facenda e Administración Eugenia Vieito Blanco
09/08/2017 | Administración LocalMunicipal
Ribeira
Padrón e lista cobratoria da taxa polo servizo de mercados municipais relativo ao 3.º trimestre do ano 2017

EDICTO Por Decreto de Alcaldía, de data 3 de agosto de 2017 aprobáronse as liquidacións correspondentes a: – Padrón e lista cobratoria da taxa polo servizo de mercados municipais relativo ao 3.º trimestre do ano 2017. Conforme o disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aproba o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de agosto de 2017 ao 30 de setembro de 2017, ámbolos dous inclusive. Lugar de ingreso: en calquera das entidades bancarias colaboradoras do Concello, a través de domiciliación bancaria, ou ben empregando os instrumentos de ingreso (recibos), que se farán chegar aos contribuíntes. No caso dos recibos non domiciliados, o pagamento deberá ser efectuado en día hábil, no horario de caixa establecido polas entidades colaboradoras referidas para o pagamento dos recibos non domiciliados. No caso dos recibos domiciliados, os recibos serán cargados dentro dos cinco primeiros días do período voluntario de cobranza. Os contribuíntes que non tivesen recibido ou tiveran extraviado o instrumento de ingreso deberán solicitar un duplicado nas dependencias do Concello, e efectuar o pagamento nas entidades bancarias. A non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, 3 de agosto de 2017. O alcalde Manuel Ruiz Rivas
09/08/2017 | Administración LocalMunicipal
Vimianzo
Formalización do contrato denominado “Rehabilitación do centro de interpretación dos minerais”

De conformidade co disposto no artigo 154 do Texto Refundido da Lei de Contratos do Sector Público, faise pública a formalización do seguinte contrato administrativo formalizado polo Concello de Vimianzo: Vimianzo, 02 de agosto de 2017. O alcalde, Manuel Antelo Pazos
09/08/2017 | Administración LocalMunicipal
Sada
Secretaría
Corrección de erro do anuncio de licitación de contrato do servizo de actividades sociais para maiores de 55 anos (envellecemento activo)

CORRECCIÓN DE ANUNCIO DE LICITACIÓN DE CONTRATO En relación co anuncio de licitación do servizo de actividades sociais para maiores de 55 anos (envellecemento activo), publicado no BOP n.º 145, do 2/08/17, e padecido erro na transcrición do nome do alcalde, que di: Norma Concepcion Prospero Baeram, corríxese este, debendo decir: Óscar Benito Portela. Esta corrección non afecta ao prazo de presentación de proposicións. Sada, 3/08/2017. O alcalde Óscar Benito Portela Fernández
09/08/2017 | Administración LocalMunicipal
Sada
Servizos Económicos
Aprobación inicial das modificacións de créditos número 29 e 31 do exercicio 2017

ANUNCIO Aprobación inicial das modificacións de créditos número 29 e 31 do exercizo 2017 O Pleno do Concello, en sesión celebrada o día 27 de xullo de 2017, acordou aprobar inicialmente as modificacións orzamentarias números 29 e 31 do exercicio 2017, correspondentes aos créditos extraordinario 2/2017 e 3/2017. En cumprimento do disposto nos artigos 169.1 e 177 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais (TRLRFL), expóñense ao público eses expedientes no departamento de intervención deste Concello polo prazo de quince días hábiles, a contar dende o día seguinte ao da publicación do presente anuncio no Boletín Oficial da Provincia, co fin de que durante o dito prazo os interesados poidan examinalos e presentar as reclamacións ante o Pleno que estimen oportunas nos termos establecidos no artigo 170 do mencionado TRLRFL. De non se presentar reclamacións durante o prazo expresado, os expedientes consideraranse definitivamente aprobados. Sada, a 2 de agosto de 2017. O alcalde Óscar Benito Fernández Portela
09/08/2017 | Administración LocalMunicipal
Tordoia
Delegación de funcións da Alcaldía de Tordoia

ANUNCIO Delegación de funcións da Alcaldía de Tordoia Decreto 140/2017 DELEGACIÓN DAS FUNCIÓNS DA ALCALDÍA NO MES DE AGOSTO DE 2017 Por me ausentar do termo municipal entre os días 7 e 31 de agosto de 2017, ámbolos dous inclusive, en virtude das facultades que me confiren os artigos 63 da Lei 5/1997, de administración local de Galicia, 23.3 da Lei 7/85, do 2 de abril, reguladora das bases de réxime local, e 43.3 do Regulamento de organización, funcionamento e réxime xurídico das entidades locais do 28 de novembro de 1986 RESOLVO: Primeiro. –Delegar no 2.º tenente de alcalde, don Amadeo Cancela Fariña, as funcións da Alcaldía entre os días 7 e 31 de agosto de 2017, ambos inclusive, por mor da miña ausencia do termo municipal, para non prexudicar o funcionamento do Concello. Segundo. –Notificarlle ao interesado esta Resolución. Terceiro. –O presente decreto producirá efectos a partir do día seguinte ao da data, sen prexuízo da súa publicación no Boletín Oficial da Provincia, en virtude do que dispón o artigo 44.2 do R. O. F., dando conta ao Pleno na primeira sesión que este celebre. No non previsto nesta resolución, rexerá o disposto na Lei 7/85, do 2 de abril, reguladora das bases de réxime local e no Regulamento de organización, funcionamento e réxime xurídico das entidades locais, do 28 de novembro de 1986, no marco das regras que para o réxime de delegacións se establecen nas citadas normas. Mándao e asínao o Sr. alcalde en Tordoia, a tres de agosto de dous mil dezasete. O alcalde, A secretaria, Antonio Pereiro Liñares Ana Beatriz Oveja Villafañe
09/08/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 4 de agosto de 2017, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, nos concellos de Vimianzo e Muxía (expediente IN407A 2007/396-1)

Acordo do 4 de agosto de 2017, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, nos concellos de Vimianzo e Muxía (expediente IN407A 2007/396-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica LAT 66 kV subestación Vimianzo-subestación parque eólico de Muxía, de evacuación dos parques eólicos Muxía I e Muxía II, nos concellos de Vimianzo e Muxía (expediente IN407A 2007/396-1), por resolución desta Xefatura Territorial, do 28 de febreiro de 2013, posteriormente modificada, por resolución do 7 de xullo de 2017, a favor da entidade beneficiaria EDP Renovables España, SLU, con enderezo en r/ Amio 114, Parque Empresarial Costa Vella – 15707 de Santiago de Compostela, pola ampliación da relación de bens e dereitos afectados. Esta Xefatura Territorial acorda sinalar os días 13, 14 e 15 de setembro e os días 16, 17, 18, 23 e 24 de outubro de 2017, para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución nos taboleiros de edictos dos Concello de Vimianzo e Muxía, deducida da que se someteu a información pública no DOG, no BOP e no xornal La Voz de Galicia de datas 22.05.2009, 14.05.2009 e 19.05.2009, respectivamente, e posteriormente nos mesmos citados medios de datas 22.11.2016, 14.10.2016 e 31.10.2016, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 4 de agosto de 2017. Isidoro Martínez Arca Xefe territorial da Coruña
09/08/2017 | Administración LocalMunicipal
Ferrol
Medio Ambiente
Aprobación inicial do expediente de modificación do anexo de subvencións nominativas do orzamento prorrogado 2017. Medio Ambiente

EDICTO Aprobación inicial do expediente de modificación do Anexo de subvencións nominativas do orzamento prorrogado 2017. Medio Ambiente O Pleno da Corporación, na sesión realizada o día 27 de xullo de 2017, aprobou inicialmente a modificación do anexo de subvencións de Medio Ambiente do orzamento prorrogado para o 2017: En cumprimento do disposto no art.169.1 do RDL 2/2004, do 5 de marzo, exponse ao público no taboleiro de anuncios do Concello de Ferrol e na web municipal por un prazo de 15 días, que empezarán a contar dende o seguinte ao da publicación deste anuncio no Boletín Oficial da Provincia, co fin de que durante o mesmo os interesados poidan examinalo e presentar reclamacións segundo o previsto no art.170 do RDL 2/2004, do 5 de marzo. Lugar de consulta: Negociado de Medio Ambiente (Casa do Concello. Praza de Armas, s/n) de luns a venres, de 9.00 a 14.00 horas. A modificación considérase definitivamente aprobada se durante o citado prazo non se presenta reclamación ningunha. Ferrol, 2 de agosto de 2017. O concelleiro delegado titular da Área de Servizos, Sanidade, Consumo, Mercados, Benestar Animal, Obras e Medio Ambiente Luis Miguel Victoria Gallego
09/08/2017 | Administración LocalMunicipal
Touro
Anuncio exposición pública do padrón das taxas polo servizos de subministración de auga, conservación de contadores, canon da auga.

EDICTO Exposición pública do padrón das taxas polos servizos de subministración de auga, conservación de contadores, canon da auga, coeficiente de vertedura e saneamento Configurado pola empresa concesionaria do servizo de subministración domiciliaria de auga potable e saneamento o padrón das taxas polos servizos de subministración de auga, conservación de contadores, canon da auga, coeficiente de vertedura e saneamento, correspondente ao 2.º trimestre de 2017, o citado Padrón estará a disposición do publico durante 15 días dende a data de publicación do presente anuncio no BOP na oficina de ESPINA & DELFÍN, S. L. sita na rúa Eduardo Blanco Amor, n.º 3-baixo, Fonte Díaz, 15822 Touro, en horario de 9.00 a 13.30 horas, os martes e venres, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse perante o Sr. alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, do 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA Y DELFÍN, abertas ao público de 9.00 a 13.30 horas, os martes e os venres. Transcorrido o período voluntario de pago establecido, ata o 30 de setembro de 2017, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Touro, 2 de agosto de 2017. O alcalde en funcións Asdo.: Jesús Martínez Pereira
09/08/2017 | Administración LocalMunicipal
Mesía
Aprobación do padrón fiscal das taxas polo servizo de abastecemento de auga, saneamento e canon de auga do 2.º trimestre de 2017

En data 4 de agosto de 2017, o Sr. alcalde ditou o Decreto núm.292/2017 que literalmente se transcribe: “Visto o padrón fiscal da taxa polo servizo de abastecemento de auga, saneamento e canon de auga correspondente ao 2.º trimestre do 2017, de conformidade co artigo 21.1 s) da Lei 7/1985, do 2 abril, reguladora das bases do réxime local. No uso das atribucións que me outorga a lexislación do réxime local, RESOLVO: Primeiro. –Aprobar o padrón das taxas polo servizo de abastecemento de auga, saneamento e canon da auga correspondente ao segundo trimestre de 2017. Segundo. –Expor ó público todos os datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Terceiro. –Establecer o período de cobramento en período voluntario, que abranguerá dende o 10 de agosto ó 10 de outubro de 2017. Transcorrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei Xeral Tributaria. Cuarto. –A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico-administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón. Quinto. –Contra as liquidacións incorporadas ó padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso - administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente.” Mesía, 4 de agosto de 2017. Patricia Pino Corachan Guarido
09/08/2017 | Administración LocalMunicipal
Corcubión
Mestre/a de educación infantil

ANUNCIO Por Decreto n.º 355/2017 o alcalde-presidente resolveu convocar procedemento público para a contratación temporal dun Mestre/a de Educación Infantil e aprobar as bases para a realización do correspondente concurso-oposición, que poden ser consultadas na web municipal www.corcubion. gal e no taboleiro de edictos da Casa do Concello. O prazo de presentación de instancias é de 5 días hábiles, contados a partir do seguinte ao da publicación do anuncio desta convocatoria no Boletín Oficial da Provincia. Corcubión, 3 de agosto de 2017. O alcalde-presidente, Manuel Insua Insua
09/08/2017 | Administración LocalMunicipal
Vilarmaior
Delegación de funcións da Alcaldía

ANUNCIO Por esta Alcaldía, con data 04/08/2017 dictouse o seguinte Decreto: “Con motivo das vacacións anuais, e en uso das facultades que me confiren os artigos 21.3 da lei 7/1985 reguladora das bases do réxime local, 63 da Lei 5/97 de administración local de Galicia e 43 e seguintes do Regulamento de Organización, Funcionamento e Réxime Xurídico das Entidades Locais. Ante a renuncia do 1.º e 2.º tenentes de alcalde, Manuel Varela López e German Angel Aixut Rybicki, ao nomeamento para sustituírme durante as miñas vacacións. RESOLVO: 1.º.–Delegar tódalas funcións da Alcaldía no terceiro tenente de alcalde, D. Dionisio Rico Martínez.2.º.–Dispoñer que a devandita delegación produza efectos desde o día 07 de agosto ao 27 de agosto de 2017, ámbolos dous incluídos.3.º.–Notificar o presente Decreto ao Costinela Bonjorn Salgueiriño, dispoñer a súa inserción no Boletín Oficial da Provincia e dar conta do mesmo ao Pleno do Concello na primeira sesión que celebre. Así o ordea e asina o alcalde-presidente, en Vilarmaior, o catro de agosto de dous mil dezasete.” Vilarmaior, 04 de agosto de 2017. O ALCALDE, Carlos Vázquez Quintián
09/08/2017 | Administración LocalMunicipal
Ortigueira
Secretaría
Padrón de contribuíntes do prezo público polo servizo de axuda no fogar durante o mes de xullo de 2017

ANUNCIO Por resolución da Alcaldía número 2017-0620 deste Concello foi aprobado o PADRÓN DE CONTRIBUÍNTES DE PREZO PÚBLICO POLO SERVIZO DE AXUDA NO FOGAR DURANTE O MES DE XULLO DE 2017. De conformidade co disposto no artigo 124.3 da Lei Xeral Tributaria, referido padrón queda exposto ao público durante o prazo de quince días, contado a partir da publicación deste anuncio no Boletín Oficial da Provincia. Durante o devandito prazo, os interesados poderán examinalo e formular contra as liquidacións que se notifican, ante a Alcaldía, o recurso de reposición a que se refire o artigo 108 da Lei Reguladora das Bases do Réxime Local, do 2 de abril de 1985, tal como preceptúa o artigo 14.4 da Lei 39/1988, do 28 de decembro, reguladora das Facendas Locais, debendo terse en conta as condicións e circunstancias previdas neste artigo. E contra a liquidación expresa deste recurso de reposición poderán interpoñer o contencioso-administrativo ante o Xulgado do Contencioso-Administrativo de Ferrol no prazo de dous meses, contados desde o día seguinte á notificación da resolución. O prazo para interpoñer este recurso será dun ano desde a data de interposición do de reposición, se a resolución deste non for expresa. En ambos os casos deberá cumprirse o requisito indicado no artigo 115.3 da Lei 39/2015, do 1 de outubro, do procedemento administrativo común das administracións públicas. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o procedemento de présa con arranxo ao disposto no artigo 97 e seguintes do Regulamento Xeral de Recadación, con recarga do 20% e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 124 da Lei Xeral Tributaria. Ortigueira, 3 de agosto de 2017. A alcaldesa en funcións Vanesa Trevín Pita
09/08/2017 | Administración LocalMunicipal
Zas
Aprobación inicial do padrón do lixo 2017

ANUNCIO DE APROBACIÓN INICIAL DO PADRÓN DA TAXA POLA RECOLLIDA DE LIXO E RESIDUOS SÓLIDOS URBANOS DO ANO 2017 Por Resolución de Alcaldía de data 7 de agosto de 2017 aprobouse inicialmente o padrón da taxa de recollida de lixo e residuos sólidos urbanos correspondente ao exercicio 2017 que estará exposto ao público por prazo de 15 días hábiles, a contar desde o seguinte ao da publicación deste anuncio para exame polos interesados. Caso de non presentarse reclamación ó mesmo entenderase definitivamente aprobado, podendo os interesados presentar contra o mesmo recurso de reposición previo ao contencioso-administrativo, ante a Alcaldía no prazo dun mes. O presente anuncio ten carácter de notificación colectiva. En Zas, a 7 de agosto de 2017. O alcalde Asdo.: Manuel Muiño Espasandín
09/08/2017 | Administración LocalMunicipal
Cambre
Apertura de novo prazo de licitación procedemento aberto POS+ 2017 publicado no BOP n.º 145, do 2 de agosto de 2017

Con data 2 de agosto de 2017 publicouse no BOP núm.145 o anuncio de licitación do procedemento aberto (cun único criterio de valoración: factor prezo) da obra de “Pavimentación nas parroquias de Cambre, Bribes e outros”, incluída no Plan provincial de cooperación ás obras e servizos de competencia municipal (Plan único de concellos) “POS+ 2017”. Na mesma data efectuouse a publicación no perfil de contratante do Concello de Cambre e Plataforma de Contratos Públicos de Galicia, incorporándose nese momento copia dos pregos de cláusulas administrativas particulares e do proxecto de obra, e abríndose o prazo de licitación. Con data 3 de agosto de 2017 detectouse un erro no arquivo correspondente ao proxecto de obra. Unha vez emendado o dito erro no perfil de contratante e Plataforma de Contratos, publícase o presente anuncio co obxecto de abrir un novo prazo para a presentación das ofertas, que será de 26 días naturais a partir desta publicación. Cambre, 4 de agosto de 2017. O alcalde en funcións P. D. (R. A. núm.955/2017, do 30 de maio) Juan Evaristo Rodríguez Vázquez
09/08/2017 | Administración LocalMunicipal
Ordes
Trámitede información pública de expediente de modificación de créditos 1PE SC/2017

ANUNCIO O Pleno corporativo municipal, en sesión extraordinaria de data 3 de agosto de 2017, aprobou inicialmente o expediente de modificación de créditos: suplemento de crédito n.º 1PE SC/2017. De conformidade co establecido no art.112.3 da Lei 7/1985, do 2 de abril, e art.169.1 y 177.2 do Real Decreto Lexislativo 2/2004, do 5 de marzo, ábrese un trámite de información pública por prazo de quince días, a contar dende o seguinte ó de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as reclamacións que estimen oportunas. No caso de que non se presenten reclamacións, entenderase definitivamente adoptado o acordo ata entón provisional. Ordes, 4 de agosto de 2017. O alcalde-presidente José Luis Martínez Sanjurjo
09/08/2017 | Administración LocalMunicipal
Cariño
Anuncio de prezo público

A Xunta de Goberno local, na súa sesión ordinaria celebrada o día 01/08/2017, en cumprimento do disposto na Ordenanza xeral de prezos públicos do Concello de Cariño, publicada no BOP n.º 231, de 07/12/2016 ACORDA: – Establecer o prezo público de 20 € pola prestación do servizo da actividade de obradoiro de iniciación ao clown, que se vai a celebrar os días 10 e 11 de agosto, no Auditorio municipal, en horario de 10 a 14 horas. – Establecer o prezo público de 0,50 € para os carteis turísticos. Cariño, 3 de agosto de 2017. O alcalde-presidente Asdo.: José M. Alonso Pumar
22/08/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.57973. Rubén Blanco Raña. Concello de Val do Dubra

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Rubén Blanco Raña solicita de Augas de Galicia a autorización de obras no lugar de Quintáns, parroquia de Paramos (Santa María), T. M. de Val do Dubra (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.57973. As obras solicitadas consisten na construción dun novo depósito para o xurro da súa explotación gandeira de aproveitamento leiteiro, nunha parcela da súa propiedade coa referencia catastral 15089A511102300000LU denominada Agra Tiñosa. A dita construción ocupará unha superficie de 595 m 2 e terá unha capacidade de almacenamento duns 1.500 m 2, será totalmente estanca e impermeable, localizarase a unha distancia mínima duns 65 m e a unha cota superior a 5 m do rego de Gontar, ao seu paso polo lugar de Quintáns, parroquia de Paramos (Santa María), no T. M. de Val do Dubra (A Coruña). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Val do Dubra ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 04 de agosto de 2017. O xefe do Servizo Territorial (ASINADO DIXITALMENTE Á MARXE) Temenuzhka Bilali Marsou
22/08/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 10 de agosto de 2017 da Xefatura Territorial da Coruña polo que se somete a IP a solicitude de AA previa e de construción dunha instalación de distribución eléctrica no concello de Carballo (exp. IN407A 2017/114-1)

Acordo do 10 de agosto de 2017 da Xefatura Territorial da Coruña, polo que se somete a información pública a solicitude de autorización administrativa previa e de construción dunha instalación de distribución eléctrica no concello de Carballo (expediente IN407A 2017/114-1) Expte.: IN407A 2017/114-1 Solicitante: Unión Fenosa Distribución, S. A. Denominación: aumento de potencia de CT Arnados Razo (15CSJ0) Concello: Carballo Características técnicas Novo CTC ‘Arnados Razo’ de 400 kVA, en substitución do de 250 kVA, na mesma envolvente de formigón, relación de transformación 15.000/400 V e configuración 2L+1P. Lexislación de aplicación: Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 10 de agosto de 2017. Isidoro Martínez Arca Xefe territorial da Coruña
22/08/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.58079. Concello de Frades

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Frades solicita de Augas de Galicia a autorización de obras no lugar de Augas Santas, parroquia de Vitre (San Xoán), T. M. de Frades (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.58079. As obras solicitadas consisten na construción dunha ponte sobre o río Maruzo preto do lugar de Augas Santas, no punto de coordenadas ETRS89 X: 562.433 Y: 4.765.740, consistindo na demolición da obra de drenaxe existente e construción dunha nova ponte mediante marcos prefabricados de formigón de sección 4,5 x 5,0 m e cun largo de 8 metros. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Frades ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 04 de agosto de 2017. O xefe do Servizo Territorial (ASINADO DIXITALMENTE Á MARXE) Sulema Cambray Shvets
22/08/2017 | Administración LocalMunicipal
Oroso
Anuncio de licitación do contrato de subministro de planta de compostaxe para instalar no punto limpo municipal de Oroso

ANUNCIO de licitación do contrato de subministro de planta de compostaxe para instalar no punto limpo municipal de Oroso (expdte_contra:2017/C005/000001) 1) Entidade adxudicadora. Datos xerais e datos para a obtención de información: a) Organismo: Concello de Oroso. b) Dependencia que tramita o expediente: Secretaría. c) Obtención de documentación e información: i) Dependencia: Intervención. ii) Domicilio: Praza de Isaac Díaz Pardo, 1 iii) Localidade e código postal: Oroso - 15888 iv) Teléfono 981691478 v) Telefax 981691786 vi) Correo electrónico: ana. linares@oroso. es vii) Dirección de internet do perfil do contratante: www.concellooroso.com viii) Data límite de obtención de documentación e información: ata 2 días naturais antes da finalización do prazo para presentación de proposicións. d) Número de expediente: 2017/C005/000001.2) Obxecto do contrato. a) Tipo: contrato de subministro. b) Descrición: subministro de planta compostaxe para instalar no punto limpo municipal de Oroso. c) Lugar de execución/entrega: Concello de Oroso. d) Prazo de execución e prórroga: ver artigo 6 do prego de cláusulas administrativas particulares.3) Tramitación e procedemento. a) Tramitación: uxente. b) Procedemento: aberto, con pluralidade de criterios de adxudicación. c) Criterios de adxudicación: ver artigo 12 do prego de claúsulas administrativas.4) Orzamento base de licitación: véxase artigo 7.2 do prego de claúsulas administrativas.5) Garantías esixidas: definitiva (5%) do importe de adxudicación.6) Valor estimado: 81.860 €. 7) Requisitos específicos do contratista: véxase cláusula 3 e 4 do prego, de cláusulas administrativas.8) Presentación de ofertas. a) Data límite de presentación: 8 días naturais, contados desde o día seguinte ao da publicación do último anuncio no BOP, perfil do contratante ou no DOG. b) Modalidade de presentación: presencial ou por correo. c) Lugar de presentación: i) Dependencia: Rexistro Xeral do Concello. ii) Domicilio: Praza de Isaac Díaz Pardo, 1 iii) Localidade e código postal: Oroso - 15888 d) Prazo durante o cal o licitador estará obrigado a manter a súa oferta: 3 meses.9) Apertura de ofertas. a) Dirección: Praza de Isaac Díaz Pardo, 1 b) Localidade e código postal: Oroso - 15888 10) Gastos de publicidade: os gastos que xeren os anuncios, cun máximo de 1.000 €. Oroso, 14 de agosto de 2017. O alcalde Manuel Mirás Franqueira
22/08/2017 | Administración LocalMunicipal
A Baña
Orzamento 2017

Información pública da aprobación do orzamento xeral de 2017 ACORDO: aprobación inicial do orzamento xeral de 2017. ÓRGANO E DATA: Concello Pleno, 14 de agosto de 2017. PRAZO DE INFORMACIÓN: 15 días, durante os que os interesados poderán presentar reclamacións. EFECTOS: de non presentarse reclamacións, o orzamento considerarse definitivamente aprobado. REGULACIÓN LEGAL: Real Decreto Lexislativo 2/2004, do 5 de marzo. – Procedemento e efectos: artigo 169 – Definición de interesados: artigo 170.1 – Motivos polos que se pode reclamar: artigo 170.2 TRANSPARENCIA NO PROCEDEMENTO: para mellor información dos interesados, publícase como anexo o estado de ingresos e gastos por capítulos. A Baña, 16 de agosto de 2017. O alcalde en funcións, Mohammed Amine Azpiolea Dalmeda ANEXO ESTADO DE INGRESOS ESTADO DE GASTOS
22/08/2017 | Administración LocalMunicipal
Negreira
Delegación da Alcaldía para celebración de matrimonio civil

ANUNCIO Por Decreto de Alcaldía n.º 157/2017, de data 14 de agosto de 2017, esta Alcaldía acordou a delegación do exercicio de competencia para a celebración de matrimonio civil na concelleira municipal e primeira tenente de alcalde, dona M.ª Jesús Veiga Hortas, para o casamento previsto ás 13.30 horas do vindeiro 26 de agosto de 2017. O que se publica en cumprimento do disposto no artigo 44.2 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Negreira, 14 de agosto de 2017. Alcalde-presidente Manuel Ángel Leis Míguez
22/08/2017 | Administración LocalMunicipal
Carnota
Substitución do alcalde do Concello de Carnota por incapacidade temporal

ANUNCIO Substitución do alcalde do Concello de Carnota por incapacidade temporal Ante a situación de baixa por incapacidade temporal de D. Santana Cha Aldana, que ostenta o cargo de alcalde do Concello de Carnota, e comunicada á Secretaría Xeral do Concello a renuncia por parte do primeiro tenente de alcalde, asume a substitución do alcalde na totalidade das súas funcións a segunda tenente de alcalde, dona Belén Campos Díaz, nos termos sinalados nos artigos 23.3 da Lei 7/1985, LBRL e 63 da Lei 5/1997, de Administración Local de Galicia. A substitución do alcalde é efectiva desde o 16 de agosto de 2017, sen prexuízo da publicación do correpondente anuncio no Boletín Oficial da Provincia. O que se fai público para xeral coñecemento. Carnota, a 16 de agosto de 2017. A alcaldesa en funcións, O secretario, Belén Campos Díaz Celestino Amigo Liñares
22/08/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.58627. Granxa Ribadiso S. C. Concello de Boimorto

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Granxa Ribadiso S. C. solicita de Augas de Galicia a autorización de obras no lugar de Ribadiso da Fraga, parroquia de Dormeá (San Cristovo), T. M. de Boimorto (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.58627. As obras solicitadas consisten na instalación dunha explotación de galiñas poñedoras na parcela 356 do polígono 508, Ribadiso da Fraga, parroquia de Dormeá, T. M. de Boimorto. As instalacións contarán cunha nave de 2.640 m 2, silos de pienso, depósito de auga, estercolero e un peche perimetral da parcela. Pola zona oeste da parcela cruza un regato sen nome afluente do río de Filgueira. O peche perimetral situarase fóra da zona de servidume do regato. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boimorto ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 04 de agosto de 2017. O xefe do Servizo Territorial (ASINADO DIXITALMENTE Á MARXE) Felipe Jesus Fredes Bajana
22/08/2017 | Administración LocalMunicipal
Muxía
Aprobación modificación de crédito

O día 21 de xullo de 2017, o Pleno da Corporación aprobou inicialmente os expedientes de modificación de crédito “Crédito Extraordinario 1/2017” e “Suplemento de Crédito 1/2017”. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial foi exposto ao público durante o prazo de 15 días hábiles dende a súa publicación no BOP nº 140 do día 26 de xullo de 2017. Durante o dito prazo non se presentaron reclamacións contra o acordo inicial, polo que de conformidade co previsto no artigo 169.4 do RDL 2/2004, publícase o resumo por capítulos aos efectos da súa aprobación definitiva e entrada en vigor: O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. Muxía, 19 de agosto de 2017 O alcalde Félix Porto Serante
22/08/2017 | Administración LocalMunicipal
Culleredo
Secretaría Xeral
Aprobación definitiva do Regulamento orgánico municipal

ANUNCIO DE APROBACIÓN DEFINITIVA O Pleno do Concello, en sesión ordinaria celebrada o día 30 de marzo de 2017, aprobou inicialmente a modificación dos artigos 27.5 e 33 do Regulamento Orgánico Municipal. Transcorridos os prazos sinalados nos artigos 49 b) e 65.2 da vixente Lei 7/85, sen presentarse alegación ou requirimento ningún, enténdese definitivamente aprobado o texto que se publica como Anexo e que entrará en vigor ao día seguinte da súa publicación íntegra no Boletín Oficial da Provincia, en cumprimento do disposto no artigo 70.2 da vixente Lei 7/85, do 2 de abril, reguladora das Bases do Réxime Local. ANEXO Artigo 27.5. Os grupos politicos municipais constituiranse mediante escrito dirixido á Alcaldía, e subscrito por todos os seus integrantes, que se presentará na Secretaría xeral do Concello, dentro dos cinco días hábiles seguintes á constitución da Corporación. No mesmo escrito de constitución, os grupos políticos municipais farán constar a designación de voceiro do Grupo podendo designarse tamén aos suplentes. Se algún concelleiro non firmase o escrito de constitución do grupo, elo non impediría a súa constitución e os non asinantes pasarán á situación de “non adscritos”. O conxunto dos voceiros ou suplentes, presididos polo alcalde ou alcaldesa, constitúen a Xunta de Voceiros. Artigo 33. Os voceiros dos distintos Grupos Políticos municipais constituídos conforme ao disposto neste Regulamento, presididos polo alcalde ou alcaldesa, constitúen a Xunta de Voceiros, que terá caracter informativo e deliberante. Esta Xunta entenderase constituída cando concorra a metade máis un dos seus membros. Segundo. –Someter ao trámite de información pública o presente acordo mediante anuncio no Boletín Oficial da Provincia e no taboleiro de edictos do Concello por un prazo de trinta días hábiles. Para o caso de que non se presentara en dito prazo ningunha reclamación ou suxerencia, entenderase definitivamente adoptado o acordo ata entón provisional. Terceiro. –Esta modificación entrará en vigor logo do transcurso do prazo de trinta días hábiles á que se refire o artigo 65.2 da Lei 7/1985, do 2 de abril, tras a publicación íntegra da modificación no Boletín Oficial da Provincia. Culleredo, 11 de agosto de 2017. O alcalde-presidente Julio Sacristán de Diego